Na osnovu čl. 35. i 37. Zakona o izvršavanju Budžeta Federacije Bosne i Hercegovine za 2022. godinu („Službene novine Federacije BiH“, broj 25/22), na prijedlog Federalnog ministarstva obrazovanja i nauke, Vlada Federacije Bosne i Hercegovine na svojoj 316. sjednici, održanoj 26.5.2022. godine, d o n o s i

**O D L U K U
O USVAJANJU PROGRAMA UTROŠKA SREDSTAVA S KRITERIJIMA
RASPODJELE SREDSTAVA TEKUĆIH TRANSFERA UTVRĐENIH
BUDŽETOM FEDERACIJE BOSNE I HERCEGOVINE ZA 2022. GODINU
FEDERALNOG MINISTARSTVA OBRAZOVANJA I NAUKE**

**I**

Usvaja se Program utroška sredstava za: „Transfer za implementaciju Bolonjskog procesa“, ekonomski kod 6141; „Transfer za finansiranje obrazovanja“, ekonomski kod 6141; „Transfer za završetak izgradnje zgrade SŠC u Travniku“, ekonomski kod 6141; „Transfer za finansiranje studentskog standarda“, ekonomski kod 6141; „Transfer za oblast nauke od značaja za Federaciju BiH“, ekonomski kod 6143; „Transfer za razvoj institucija nauke i podsticaj NiR od značaja za Federaciju BiH“, ekonomski kod 6143; „Transfer za institucije nauke i kulture od značaja za BiH“, ekonomski kod 6143; „Transfer za Fondaciju za mobilnost studenata i nastavnika“, ekonomski kod 6143; „Transfer za institucije nauke i kulture od značaja za Federaciju BiH - Hrvatska akademija za znanost i umjetnost BiH“, ekonomski kod 6143; „Transfer za institucije nauke i kulture od značaja za Federaciju BiH - Akademija nauka i umjetnosti BiH“, ekonomski kod 6143 i „Transfer za institucije nauke i kulture od značaja za Federaciju BiH – Bošnjačka akademija nauka i umjetnosti BiH“, ekonomski kod 6143, s kriterijima raspodjele sredstava tekućih transfera Federalnog ministarstva obrazovanja i nauke, utvrđenih u razdjelu 54. Budžeta Federacije Bosne i Hercegovine za 2022. godinu („Službene novine Federacije BiH“, broj 25/22), kako slijedi:

**P R O G R A M
UTROŠKA SREDSTAVA S KRITERIJIMA
RASPODJELE SREDSTAVA TEKUĆIH TRANSFERA UTVRĐENIH
BUDŽETOM FEDERACIJE BOSNE I HERCEGOVINE ZA 2022. GODINU**

1. **PROGRAM RASPODJELE SREDSTAVA TRANSFERA ZA IMPLEMENTACIJU BOLONJSKOG PROCESA U IZNOSU OD 200.000,00 KM**

|  |  |  |  |
| --- | --- | --- | --- |
| R.br. | Naziv programa | Korisnik sredstava | Visina sredstava |
| 1. | Podrška javnim visokoškolskim ustanovama za projekte osiguranja kvaliteta studijskih programa na I. i II. ciklusu studija | Univerzitet u Sarajevu, Sveučilište u Mostaru, Univerzitet u Tuzli, Univerzitet u Zenici, Univerzitet u Bihaću i Univerzitet „Džemal Bijedić“ u Mostaru | 90.000,00 |
| 2. | Podrška javnim visokoškolskim ustanovama za projekte povezivanja s potrebama tržišta rada za studijske programe I. i II. ciklusa studija | Univerzitet u Sarajevu, Sveučilište u Mostaru, Univerzitet u Tuzli, Univerzitet u Zenici, Univerzitet u Bihaću i Univerzitet „Džemal Bijedić“ u Mostaru  | 110.000,00 |

1. **Podrška javnim visokoškolskim ustanovama za projekte osiguranja kvaliteta studijskih programa na I. i II. ciklusu studija**

**Svrha programa:**

Podrška reformi visokog obrazovanja kroz realizaciju projekataosiguranja kvaliteta studijskih programa na I. i II. ciklusu studija, a koji su od značaja za implementaciju Bolonjskog procesa i usklađeni s prioritetima Strateških pravaca razvoja visokog obrazovanja u Federaciji BiH za period 2012-2022. godina, u skladu s usvojenim dokumentom Prioriteti za razvoj visokog obrazovanja u BiH 2016-2026.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Sredstva za sve javne visokoškolske ustanove (univerzitete) bit će dodijeljena linearno u jednakim iznosima javnim visokoškolskim ustanovama koje su do 30. 9. 2022. godine opravdale namjenski utrošak ranije dodijeljenih sredstava;
* Sredstva će se dodjeljivati na osnovu ugovora koje će Federalno ministarstvo obrazovanja i nauke potpisati sa korisnicima sredstava u trećem kvartalu 2022. godine;
* Nadležna tijela korisnika sredstava, samostalno, u skladu sa vlastitim strateškim opredjeljenjima i razvojnim potrebama u 2022. godini te zakonskim propisima i specifičnostima svakog od navedenih programa odlučuju o utrošku dodijeljenih sredstava;
* Sredstva se mogu namjenski utrošiti za projekte podrške osiguranja kvaliteta studijskih programa na I. i II. ciklusu studija na javnim visokoškolskim ustanovama, koji su od značaja za implementaciju Bolonjskog procesa, i usklađeni s prioritetima Strateških pravaca razvoja visokog obrazovanja u Federaciji BiH za period 2012-2022. godina, što će biti definirano ugovorom;
* Korisnici sredstava će podnijeti izvještaje s dokazima o namjenskom utrošku sredstava i ostvarenim efektima ulaganjau skladu s Ugovorom;
* Dodijeljena sredstva se ne mogu koristiti za finansiranje plaća i naknada zaposlenih ili vanjskih saradnika, isplatu honorara i sličnih naknada, odnosno pokriće režijskih i drugih troškova koji proističu iz redovnog poslovanja ustanove.

Finansijska podrška dodjeljivat će se odlukom federalnog ministra obrazovanja i nauke, na prijedlog posebno formirane komisije i Stručnog kolegija Ministarstva, a na osnovu primljenih zahtjeva javnih visokoškolskih ustanova u Federaciji BiH.

1. **Podrška javnim visokoškolskim ustanovama za projekte povezivanja s potrebama tržišta rada za studijske programe I. i II. ciklusa studija**

**Svrha programa:**

Podrška reformi visokog obrazovanja kroz osiguranje kvaliteta studijskih programa i projekte povezivanja s potrebama tržišta rada, koji su usklađeni s prioritetima Strateških pravaca razvoja visokog obrazovanja u Federaciji BiH za period 2012-2022. godina, što će biti definirano ugovorom.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Sredstva za sve javne visokoškolske ustanove (Univerzitete) bit će dodijeljena linearno u jednakim iznosima javnim visokoškolskim ustanovama koje su do 30. 9. 2022. godine opravdale namjenski utrošak ranije dodijeljenih sredstava;
* Sredstva će se dodjeljivati na osnovu ugovora koje će Federalno ministarstvo obrazovanja i nauke potpisati sa korisnicima sredstava u trećem kvartalu 2022. godine;
* Nadležna tijela korisnika sredstava, samostalno, u skladu sa vlastitim strateškim opredjeljenjima i razvojnim potrebama u 2022. godini te zakonskim propisima i specifičnostima svakog od navedenih programa odlučuju o utrošku dodijeljenih sredstava;
* Sredstva se mogu namjenski utrošiti za projekte osiguranja kvaliteta studijskih programa i projekte povezivanja s potrebama tržišta rada, a koji su od značaja za implementaciju Bolonjskog procesa, i usklađeni s prioritetima Strateških pravaca razvoja visokog obrazovanja u Federaciji BiH za period 2012-2022. godina i Reformskom agendom za BiH za period 2015-2018. godina, što će biti definirano ugovorom;
* Korisnici sredstava će podnijeti izvještaj s dokazima o namjenskom utrošku sredstava i ostvarenim efektima ulaganja u skladu s Ugovorom;
* Dodijeljena sredstva se ne mogu koristiti za finansiranje plaća i naknada zaposlenih ili vanjskih saradnika, isplatu honorara i sličnih naknada, odnosno pokriće režijskih i drugih troškova koji proističu iz redovnog poslovanja ustanove.

Finansijska podrška dodjeljivat će se odlukom federalnog ministra obrazovanja i nauke, na prijedlog posebno formirane komisije i Stručnog kolegija Ministarstva, a na osnovu primljenih zahtjeva javnih visokoškolskih ustanova u Federaciji BiH.

**2. PROGRAM RASPODJELE SREDSTAVA TRANSFERA ZA FINANSIRANJE OBRAZOVANJA U IZNOSU OD 1.000.000,00 KM**

|  |  |  |  |
| --- | --- | --- | --- |
| R.br. | Naziv programa | Korisnik sredstava | Visina sredstava |
| 1. | Nabavka besplatnih udžbenika | Učenici u stanju socijalne potrebe  | 400.000,00 |
| 2. | Podrška školovanju djece romske nacionalnosti  | Učenici romske nacionalnosti | 40.000,00 |
| 3. | Podrška najboljim učenicima osnovnih i srednjih škola u Federaciji BiH | Najbolji učenici osnovnih i srednjih škola, preduzeća i druga lica za troškove organizacije manifestacije | 40.000,00 |
| 4. | Podrška bibliotekama osnovnih škola radi jačanja jezičko-komunikacijskih kompetencija | Javne osnovne škole | 90.000,00 |
| 5. | Podrška programima razvijanja funkcionalnih znanja i vještina djece predškolskog uzrasta i učenika javnih osnovnih i javnih srednjih škola | Javne predškolske ustanove, javne osnovne i javne srednje škole | 230.000,00 |
| 6. | Podrška OŠ „1. mart" u Jelahu za održavanje instruktivne nastave | Nastavnici angažirani za izvođenje instruktivne nastave i učenici  | 120.000,00 |
| 7. | Podrška programima obuke, stručnog osposobljavanja i usavršavanja odraslih osoba s fokusom na žene radi lakše integracije na tržište rada | Javne srednje škole, nevladine organizacije u saradnji sa javnim srednjim školama | 50.000,00 |
| 8. | Uvezivanje radnog staža prosvjetnim radnicima koji su radili u eksteritorijalnim školama za vrijeme i poslije rata u BiH | Prosvjetni radnici koji su radili u eksteritorijalnim školama za vrijeme i poslije rata u BiH | 30.000,00 |
| 9. | Utvrđivanje pravaca djelovanja u oblasti poboljšanja odgoja i obrazovanja u FBiH | Članovi Koordinacionog odbora za utvrđivanje pravaca djelovanja u oblasti poboljšanja odgoja i obrazovanja u Federaciji BiH |

1. **Nabavka besplatnih udžbenika**

**Svrha programa:**

Projektom nabavke besplatnih udžbenika osigurati udžbenike za učenike u stanju socijalne potrebe koji pohađaju osnovno obrazovanje na području cijele Federacije BiH, a sve u cilju provođenja člana 16. Okvirnog zakona o osnovnom i srednjem obrazovanju u Bosni i Hercegovini („Službeni glasnik BiH“, broj 18/03), koji izričito tvrdi da je osnovno obrazovanje obavezno i besplatno za svu djecu.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Nabavka besplatnih udžbenika za učenike u stanju socijalne potrebe koji pohađaju osnovno obrazovanje na području cijele Federacije BiH, odnosno svih deset kantona;
* Nabavka besplatnih udžbenika će se realizovati u saradnji sa kantonalnim ministarstvima nadležnim za oblast obrazovanja;
* Sredstva za realizaciju ovog projekta će se uplatiti kantonalnim ministarstvima nadležnim za oblast obrazovanja;
* Kantonalna ministarstva će, u skladu sa dodijeljenim sredstvima, pravovremeno izvršiti nabavku udžbenika od ovlaštenih izdavačkih kuća, te izvršiti distribuciju istih učenicima u stanju socijalne potrebe;
* Visina dodijeljenih sredstava će se odrediti uzimajući u obzir broj učenika koji pohađaju osnovne škole (prema podacima za školsku 2021/2022. godinu), te socijalno-ekonomsko stanje kantona, kao korektivni faktor povećanja pripadajućih sredstava izračunatih na osnovu ukupnog broja učenika (Bosansko-podrinjski kanton, Posavski kanton i Kanton broj 10);
* Sa kantonalnim ministarstvima nadležnim za oblast obrazovanja će se sklopiti ugovori o realizaciji projekta nabavke besplatnih udžbenika za učenike u stanju socijalne potrebe koji pohađaju osnovno obrazovanje;
* Kantonalna ministarstva obrazovanja koja ne prihvate realizaciju projekta nabavke besplatnih udžbenika za učenike u stanju socijalne potrebe koji pohađaju osnovno obrazovanje, odnosno ne prihvate sklapanje ugovora iz prethodnog stava, bit će izuzeta iz raspodjele sredstava.

**2. Podrška školovanju djece romske nacionalnosti**

**Svrha programa:**

Kroz jednokratnu novčanu podršku odličnim učenicima romske nacionalnostipodržati njihovo redovno pohađanje nastave, dobre rezultate u učenju i ohrabriti ih za nastavak školovanja i stjecanje kvalifikacije.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Dodjela jednokratne finansijske podrške učenicima romske nacionalnosti;
* Podrška se dodjeljuje učenicima romske nacionalnosti koji u javnim osnovnim i javnim srednjim školama ostvare odličan uspjeh u školskoj 2021/2022. godini;
* Ovaj program će se realizirati kroz jednokratnu finansijsku podršku na osnovu dostavljenih podataka kantonalnih ministarstava nadležnih za oblast obrazovanja;
* Iznos jednokratne finansijske podrške učenicima romske nacionalnosti će zavisiti od broja učenika koji ostvare pravo na finansijsku podršku, uzimajući u obzir raspoloživa sredstva za ove namjene.

**3. Podrška najboljim učenicima osnovnih i srednjih škola u Federaciji BiH**

**Svrha programa:**

Afirmacija znanja i pružanje podrške najboljim učenicima osnovnih i srednjih škola u Federaciji BiH.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

Raspodjela sredstava će se izvršiti na osnovu prijedloga kantonalnih ministarstava nadležnih za oblast obrazovanja u Federaciji BiH. Kantonalna ministarstva nadležna za oblast obrazovanja dužna su Federalnom ministarstvu obrazovanja i nauke predložiti do šest učenika, i to do tri najbolja učenika iz osnovnih škola i do tri najbolja učenika iz srednjih škola, koje će odabrati na osnovu sljedećih kriterija:

* Uspjeh u učenju;
* Ostvareni zapaženi rezultati na federalnim, državnim i međunarodnim takmičenjima iz različitih nastavnih oblasti;
* Doprinos realizaciji aktivnosti koje razvijaju empatiju, vještine kritičkog mišljenja, inovativnost, kreativnost, poduzetništvo i zdrave životne stilove putem nastavnog, vannastavnog i vanškolskog angažmana učenika;
* Troškovi Federalnog ministarstva obrazovanja i nauke za organizaciju manifestacije „Podrška najboljim učenicima osnovnih i srednjih škola u Federaciji BiH“.

**4. Podrška bibliotekama osnovnih škola radi jačanja jezičko-komunikacijskih kompetencija**

**Svrha programa:**

Podrškom opremanju biblioteka javnih osnovnih škola osnažiti bibliotečki fond, prvenstveno knjigama školske lektire, doprinijeti jačanju jezičko-komunikacijskih kompetencija kod učenika i nastavnika, podići nivo čitalačke pismenosti, unaprijediti odgojno-obrazovni rad, razvijati aktivnosti za podizanje motivacije za čitanje i buđenje interesovanja za knjigu, redefinirati tradicionalnu ulogu biblioteka, jačati značaj bibliotekarske profesije i interakcije školskih bibliotekara sa svim učesnicima odgojno-obrazovnog procesa, dati podstrek inovativnim projektima koji se realiziraju u okviru školske biblioteke te razvijati tehničke pretpostavke za lakši pristup digitalnim sadržajima.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Kvalitet ponuđenog projekta sa aspekta metodologije izrade, odnosno jasno definiranih ciljeva i metoda provođenja projektnih aktivnosti;
* Precizno definirane ciljne grupe i broj korisnika projekta;
* Iznos sredstava potrebnih za realizaciju projekta, odnosno učešća drugih finansijera ili učesnika u finansiranju projekta (vlastita sredstva, donacija, sredstva iz budžeta Federacije BiH, sredstva iz budžeta jedinica lokalne samouprave i drugih sredstava).
* Projektni prijedlog treba sadržavati popis literature i/ili opreme koja se planira nabaviti.

Projekti koje odobri Federalno ministarstvo obrazovanja i nauke bit će podržani u maksimalnoj vrijednosti do 4.000,00 KM.

**5. Podrška programima razvijanja funkcionalnih znanja i vještina djece predškolskog uzrasta i učenika javnih osnovnih i javnih srednjih škola**

**Svrha programa:**

Kroz podršku projektima opremanja i nabavke nastavnih sredstava radi poticanja primjene savremenih i inovativnih metoda i oblika odgojno-obrazovnog rada, unaprijediti kvalitet i inkluzivnost odgoja i obrazovanja i doprinijeti razvoju funkcionalnih znanja i vještina djece predškolskog uzrasta i učenika javnih osnovnih i javnih srednjih škola.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Sredstva se raspodjeljuju na području cijele Federacije Bosne i Hercegovine, odnosno svih deset kantona;
* Raspodjela sredstava će se izvršiti na osnovu prijedloga prioriteta kantonalnih ministarstava nadležnih za oblast obrazovanja u Federaciji Bosne i Hercegovine. Kantonalna ministarstva nadležna za oblast obrazovanja su dužna Federalnom ministarstvu obrazovanja i nauke predložiti do tri projekta odgojno-obrazovnih ustanova sa područja svog kantona iz više općina na osnovu sljedećih kriterija:

**Ovaj program je namijenjen za podršku sljedećim vrstama projekata:**

* Projekti opremanja kabineta fizike, hemije i biologije s ciljem poboljšanja kvaliteta izvođenja laboratorijskih vježbi i unapređenja funkcionalnih znanja i vještina učenika iz fizike, hemije i biologije;
* Projekti koji doprinose povećanju kapaciteta odgojno-obrazovnih ustanova za stvaranje inkluzivnog okruženja ili razvijaju sistem podrške u inkluzivnom odgoju i obrazovanju, s fokusom na projekte angažiranja asistenata u nastavi, projekte nabavke savremene opreme, odnosno didaktičkih sredstava za rad sa učenicima/djecom s teškoćama u razvoju;
* Projekti nabavke informatičke opreme radi razvoja digitalne kompetencije kod učenika, a prednost će se dati školama uključenim u aktivnosti koje se odnose na kodiranje i korištenje digitalnih tehnologija u obrazovanju, kao i aktivnosti koje se odnose na razvoj poduzetničke kompetencije;
* Projekti nabavke savremene opreme i nastavnih sredstava za škole ili predškolske ustanove radi poticanja primjene savremenih i inovativnih metoda i oblika odgojno-obrazovnog rada, kao i interdisciplinarnog pristupa u poučavanju/učenju. Sve navedeno treba biti usmjereno na povećanje nivoa funkcionalnih znanja i vještina učenika ili djece u predškolskim ustanovama.

Maksimalan iznos sredstava koja Federalno ministarstvo obrazovanja i nauke dodjeljuje po kantonu za realizaciju odobrenih projekata (maksimalno tri) je 23.000,00 KM.

**6. Podrška OŠ „1. mart" u Jelahu za održavanje instruktivne nastave**

**Svrha programa:**

Angažiranje kvalificiranog nastavnog kadra radi održavanja instruktivne nastave za učenike osnovne škole u svrhu uspješnog završetka nekog od razreda osnovne škole.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Finansiranje troškova angažiranja nastavnog osoblja, putem OŠ „1. mart“ Jelah, Tešanj radi održavanja instruktivne nastave za učenike osnovne škole sa područja naseljenog mjesta Vrbanjci - Kotor Varoš za finansiranje drugog polugodišta 2021/2022. godine i prvog polugodišta 2022/2023. godine.
* Dodijeljena sredstva će se utrošiti za finansiranje troškova prijevoza, zatim ugovorenih naknada za rad i toplog obroka sa pripadajućim porezima i doprinosima u skladu sa zakonom, svim angažiranim nastavnicima.

**7. Podrška programima obuke, stručnog osposobljavanja i usavršavanja odraslih osoba s fokusom na žene radi lakše integracije na tržište rada**

**Svrha programa:**

Integriranje komponente gender senzitivnog ili odgovornog budžetiranja, unapređenje vještina i kompetencija odraslih osoba s fokusom na žene kroz programe obuke, stručnog osposobljavanja ili stručnog usavršavanja radi njihove lakše integracije na tržište rada i aktivne participacije u društvenom životu.

Davanje doprinosa promociji ljudskih prava u segmentu rodne ravnopravnosti i jačanje socio-ekonomskog osnaživanja žena te uspostavljanja sistemskog pristupa eliminaciji stereotipa i ograničenja na kojima se zasnivaju nejednakosti u pogledu uloge, statusa i uključivanja žena u društvene tokove.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Kvalitet prijedloga projekta (jasan opis problema, jasno definirani ciljevi projekta, ciljne grupe i očekivani broj korisnika projekta, ključne projektne aktivnosti, projekcija potencijalnih rizika u provedbi programa ili projekta, opis očekivanih rezultata projekta);
* Detaljno obrazloženje potrebe za realizacijom projekta sa aspekta predviđenih potreba tržišta rada;
* Povezanost predloženog projekta i programa sa prethodnim aktivnostima, odnosno postignuti rezultati u prethodnom periodu;
* Preporuka nadležnog ministarstva obrazovanja;
* Ukoliko je aplikantnevladina organizacija, potrebno je dostaviti saglasnost javne srednje škole kojom se potvrđuje spremnost iste na saradnju u provođenju projekta sa nevladinom organizacijom koja je aplikant;
* Iznos sredstava potrebnih za realizaciju projekta, odnosno učešća drugih finansijera ili učesnika u finansiranju projekta (vlastita sredstva, donacija, sredstva iz budžeta Federacije BiH, sredstva iz budžeta jedinica lokalne samouprave i drugih sredstava);
* Vrijeme izvođenja programa obuke, stručnog osposobljavanja ili stručnog usavršavanja;
* Prioritet prilikom odabira će se dati projektima čiji su korisnici nezaposlene žene koje imaju potrebu za obukom, stručnim osposobljavanjem ili usavršavanjem, s ciljem lakšeg zapošljavanja.

Program je namijenjen javnim srednjim školama koje izvode i realiziraju programe obuke, stručnog osposobljavanja ili usavršavanja i nevladinim organizacijama koje realiziraju navedene programe u saradnji sa javnim srednjim školama.

Projekti koje odobri Federalno ministarstvo obrazovanja i nauke bit će podržani u maksimalnoj vrijednosti do 7.000,00 KM.

**8. Uvezivanje radnog staža prosvjetnim radnicima koji su radili u eksteritorijalnim školama za vrijeme i poslije rata u BiH**

**Svrha programa:**

Uvezivanje radnog staža prosvjetnim radnicima koji su radili u eksteritorijalnim školama za vrijeme i poslije rata u BiH.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Uplata doprinosa na zahtjev prosvjetnih radnika koji su radili u eksteritorijalnim školama za vrijeme i poslije rata u BiH;
* Uplata doprinosa prosvjetnim radnicima za PIO za razdoblje koji su radili u eksteritorijalnim školama za vrijeme i poslije rata u BiH po obračunu Federalnog zavoda za PIO.

**9. Utvrđivanje pravaca djelovanja u oblasti poboljšanja odgoja i obrazovanja u Federaciji BiH**

**Svrha programa:**

Utvrđivanje pravaca djelovanja u oblasti poboljšanja odgoja i obrazovanja u Federaciji BiH.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

Planirana sredstva za realizaciju ovog programa namijenjena su za izmirenje troškova organizacije sastanaka Koordinacionog odbora za utvrđivanje pravaca djelovanja u oblasti poboljšanja odgoja i obrazovanja u Federaciji BiH.

Finansijska sredstva za program pod rednim brojem 5. dodjeljivat će se odlukom federalnog ministra obrazovanja i nauke, na prijedlog posebno formirane komisije i Stručnog kolegija Ministarstva, a na osnovu projekata koje su kandidirala kantonalna ministarstava nadležna za obrazovanje. Za programe pod rednim brojevima 4, 7. i 8. bit će raspisan Javni poziv. Sredstva za programe pod rednim brojevima 1, 2, 3, 6. i 9. dodjeljivat će se odlukom federalnog ministra obrazovanja i nauke, na osnovu podataka prikupljenih u skladu sa propisanim kriterijima, odnosno na osnovu faktura i ugovora za načinjene troškove u realizaciji programa.

**3. PROGRAM RASPODJELE SREDSTAVA TRANSFERA ZA ZAVRŠETAK IZGRADNJE ZGRADE SREDNJOŠKOLSKOG CENTRA U TRAVNIKU U IZNOSU OD 5.000.000,00 KM**

|  |  |  |  |
| --- | --- | --- | --- |
| R.br. | Naziv programa | Korisnik sredstava | Visina sredstava |
| 1. | Sufinasiranje završetka izgradnje zgrade Srednjoškolskog centra u Travniku | Općina Travnik | 5.000.000,00 |

**Svrha programa:**

Sufinasiranje projekta završetka izgradnje zgrade Srednjoškolskog centra u Travnikuucilju što hitnijeg izvršenja rješenja Ustavnog suda Bosne i Hercegovine broj CH/02/9628 od 30. 10. 2012. godine i Odluke Doma za ljudska prava za Bosnu i Hercegovinu broj CH/029628 od 4. 9. 2003. godine o ustupanju preostalog dijela zgrade Gimnazije Vrhbosanske nadbiskupije u Travniku, te premještanje državnih srednjih škola iz zgrade Nadbiskupske gimnazije u Travniku u novu zgradu Srednjoškolskog centra.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Korisnik sredstava, odnosno Općina Travnik je dužna dodijeljena sredstva utrošiti namjenski, i to za finansiranje radova neophodnih za završetak izgradnje zgrade Srednjoškolskog centra u Travniku;
* Općina Travnik je u potpunosti odgovorna za namjenski i zakonit utrošak dodijeljenih sredstava;
* Općina Travnik je obavezna Federalnom ministarstvu obrazovanja i nauke dostaviti izvještaj o realizaciji dodijeljenih sredstva, odnosno dužna je po završetku projekta, u roku od 15 dana od dana realizacije, dostaviti Izvještaj o namjenskom utrošku dodijeljenih sredstava;
* Finansijski dio izvještaja mora sadržavati obavezno sljedeće podatke, sa priloženim dokumentima: ukupno ostvarene prihode za realizaciju projekta sa iznosima učešća svih sufinansijera uključujući i vlastito učešće, te evidenciju ostvarenih troškova vezanih za realizaciju projekta s kopijama finansijsko-računovodstvenih i ostalih građevinskih dokumenata na osnovu kojih su izvršena plaćanja;
* Federalno ministarstvo obrazovanja i nauke će sa Općinom Travnik potpisati poseban ugovor o realizaciji dodijeljenih sredstava, kojim će se regulirati način i rokovi utroška sredstava i izvještavanje;
* Ukoliko korisnik sredstava u ugovorenom roku, potpuno ili djelimično, ne realizuje dodijeljena sredstva, izvršit će povrat neutrošenih sredstava uplatom na Depozitni račun Budžeta Federacije BiH, a ako ne dostavi izvještaj o namjenskom utrošku dodijeljenih sredstava ili sredstva utroši nenamjenski, Federalno ministarstvo obrazovanja i nauke će putem nadležnih organa poduzeti odgovarajuće mjere u skladu sa zakonom.

**4. PROGRAM RASPODJELE SREDSTAVA TRANSFERA ZA FINANSIRANJE STUDENTSKOG STANDARDA U IZNOSU OD 900.000,00 KM**

|  |  |  |  |
| --- | --- | --- | --- |
| **R.br.** | **Naziv programa** | **Korisnik sredstava** | **Visina sredstava** |
| **1.** | **Osnovni studentski standard** | **Subvencioniranje smještaja i ishrane studenata** | **Studentski centri i domovi u Federaciji BiH** | **900.000,00** |
| **2.** | **Prošireni studentski standard** | **1. Podrška projektima studentskih organizacija visokoškolskih javnih ustanova u Federaciji BiH** | Visokoškolske javne ustanove u Federaciji BiH - studentska udruženja |
| 2. Podrška najboljim studentima, državljanima Bosne i Hercegovine, koji studiraju na javnim visokoškolskim ustanovama u Federaciji BiH | Najbolji studenti koje nominira njihov fakultet posredstvom javnih univerziteta s područja Federacije BiH uključujući studente Franjevačke teologije u Sarajevu. |
| **3. Podsticaj školovanju Roma, državljana Bosne i Hercegovine koji studiraju na javnim visokoškolskim ustanovama u Federaciji BiH** | **Studenti pojedinci u skladu s propisanim kriterijima** |
| **4. Podrška studentima s invaliditetom, državljanima Bosne i Hercegovine, koji studiraju na javnim visokoškolskim ustanovama u Federaciji BiH** | **Studenti pojedinci u skladu s propisanim kriterijima** |

**1. Subvencioniranje smještaja i ishrane studenata**

**Svrha programa:**

**Realizacija** Protokola o subvencioniranju smještaja i ishrane studenata u studentskim centrima i domovima u Federaciji BiH koji dolaze iz manje razvijenih kantona (Posavski, Bosansko-podrinjski, Kanton 10) i Republike Srpske.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Subvencioniranje smještaja i ishrane studentima koji dolaze iz manje razvijenih kantona (Posavski, Bosansko-podrinjski, Kanton 10) i Republike Srpske. Način dodjele sredstava je određen Protokolom o subvencioniranju smještaja i ishrane studenata u studentskim centrima i domovima u Federaciji BiH od 11. 10. 2001. godine, Odlukom o subvencioniranju smještaja i ishrane studenata u studentskim centrima i domovima u Federaciji BiH, broj 398/05 od 21. 7. 2005. godine i Odlukom o subvencioniranju smještaja i ishrane studenata u studentskim centrima i domovima u Federaciji, broj: 178/2015 od 19. 2. 2015. godine („Službene novine Federacije BiH“, broj: 15/2015);
* Sredstva se dodjeljuju na osnovu službenih podataka dobijenih od strane studentskih centara za akademsku 2021/2022. godinu i akademsku 2022/2023. godinu dostavljenih na početku aktuelne akademske godine. Podaci sadrže imena i broj studenata, potvrde o upisu na aktuelnu godinu studija te potvrde o prebivalištu koja nije starija od šest mjeseci za svakog studenta pojedinačno;
* Povećanje broja studenata, dostavljenog na početku aktuelne akademske godine, nije moguće bez prethodno dobijene saglasnosti Federalnog ministarstva obrazovanja i nauke.

**2. Prošireni studentski standard**

**Svrha programa:**

**Poboljšanje proširenog studentskog standarda kroz podršku projektima studentskih organizacija visokoškolskih javnih ustanova u Federaciji BiH;** podršku najboljim studentima, državljanima Bosne i Hercegovine, koji studiraju na javnim visokoškolskim ustanovama u Federaciji; **podsticaj školovanju Roma, državljana Bosne i Hercegovine, koji imaju prebivalište na prostoru Federacije BiH i koji studiraju na javnim visokoškolskim ustanovama u Bosni i Hercegovini i podršku studentima s invaliditetom, državljanima Bosne i Hercegovine, koji imaju prebivalište na prostoru Federacije BiH i koji studiraju na javnim visokoškolskim ustanovama u Bosni i Hercegovini.**

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**2.1**. **Podrška projektima studentskih organizacija visokoškolskih javnih ustanova u Federaciji BiH**

**Ovaj program je usmjeren na pružanje podrške u realizaciji domaćih i međunarodnih studentskih projekata.**

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Kvalitet i značaj projekta za studij;
* Korist za društvo, značaj za Federaciju BiH te Bosnu i Hercegovinu;
* Razrađenost, konkretnost i mjerljivost ciljeva projekta;
* Brojnost i organiziranost studentske organizacije te brojnost ciljne grupe;
* Popis dosadašnjih aktivnosti i realiziranih projekata;
* Profiliranost studentske organizacije i saradnja s matičnom visokoškolskom ustanovom;
* Članstvo u domaćim i međunarodnim studentskim asocijacijama;
* Uspostavljena saradnja na projektu s domaćim i međunarodnim studentskim udruženjima;
* Potvrđeno učešće drugih sufinansijera;
* Kvalitet i potvrđeni značaj organizatora u dijelu koji se odnosi na učešće na domaćim i međunarodnim studentskim programima;
* Ukoliko više studentskih organizacija ili asocijacija aplicira istovremeno za isti projekat, bit će prihvaćen bolje ocijenjeni projekat.

Projekti koje odobri Federalno ministarstvo obrazovanja i nauke bit će podržani u maksimalnoj vrijednosti do 5.000,00 KM.

**2.2. Podrška najboljim studentima, državljanima Bosne i Hercegovine, koji studiraju na javnim visokoškolskim ustanovama u Federaciji BiH**

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Podrška se odnosi na najbolje studente završne godine I. ciklusa studija, čiji je uspjeh ostvaren na ukupnom dosadašnjem studiju zaključno s akademskom 2021/2022. godinom;
* Podršku može ostvariti po jedan najbolji student sa svake organizacione jedinice/fakulteta, akademije i pridruženih članica na svakom javnom univerzitetu u Federaciji Bosne i Hercegovine na osnovu dostavljenog prijedloga visokoškolskih ustanova;
* U slučaju da dva ili više studenata imaju jednak prosjek ocjena, prednost ima student koji je tokom studija uspješno učestvovao u naučnom, stručnom i volonterskom radu.

Podrška se dodjeljuje najboljim studentima koje kandidira njihov fakultet posredstvom i na osnovu kandidatura dostavljenih od strane javnih univerziteta s područja Federacije Bosne i Hercegovine. Pod istim uvjetima mogu se kandidirati i studenti Franjevačke teologije u Sarajevu.

**2.3. Podsticaj školovanju Roma, državljana Bosne i Hercegovine, koji imaju prebivalište na prostoru Federacije BiH i koji studiraju na javnim visokoškolskim ustanovama u Bosni i Hercegovini**

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Da je student koji ima prebivalište na prostoru Federacije BiH i koji studira na javnim visokoškolskim ustanovama u Bosni i Hercegovini;
* Da nije ponavljao/la aktuelnu akademsku godinu osim u slučaju bolovanja ili liječenja dužeg od tri mjeseca, za što je dužan dostaviti ovjerene dokaze.

**2.4. Podrška studentima s invaliditetom, državljanima Bosne i Hercegovine, koji imaju prebivalište na prostoru Federacije BiH i koji studiraju na javnim visokoškolskim ustanovama u Bosni i Hercegovini**

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

Da student ima prebivalište na prostoru Federacije BiH i da studira na javnim visokoškolskim ustanovama u Bosni i Hercegovini;

Da je student prvog ili drugog ciklusa studija i da nema više od 30 godina zaključno s krajem tekuće, 2022. godine;

Da ima invalidnost utvrđenu rješenjem nadležnog organa ili potvrdu Ureda za podršku studentima s posebnim potrebama VŠU na kojoj studiraju, s obrazloženjem;

U slučaju da obnavlja godinu, dokaz da je obnavljanje godine posljedica liječenja u vezi s invaliditetom ili ovjerena preporuka Ureda za podršku studentima s posebnim potrebama VŠU na kojoj studiraju, s obrazloženjem.

Sredstva pod rednim brojem 1. dodjeljuju se na osnovu primljenih zahtjeva/faktura od strane svih studentskih centara u Federaciji BiH. Sredstva za programe pod rednim brojem 2. dodjeljivat će se odlukom federalnog ministra obrazovanja i nauke, na prijedlog posebno formirane komisije i Stručnog kolegija Ministarstva, na osnovu primljenih zahtjeva. Za programe pod rednim brojem 2. bit će raspisani javni pozivi, izuzev programa 2.2. „Podrška najboljim studentima, državljanima Bosne i Hercegovine, koji studiraju na javnim visokoškolskim ustanovama u Federaciji BiH“, koji će biti realiziran na osnovu dostavljenih prijedloga od strane javnih visokoškolskih ustanova u Federaciji BiH.

**5. PROGRAM RASPODJELE SREDSTAVA TRANSFERA ZA OBLAST NAUKE OD ZNAČAJA ZA FEDERACIJU BIH U IZNOSU OD 350.000,00 KM**

|  |  |  |  |
| --- | --- | --- | --- |
| R.br. | Naziv programa | Korisnik sredstava | Visina sredstava |
| 1. | Podrška radu naučnih i naučnostručnih društava, fondacija, te javnih naučnih ustanova s kojima Federalno ministarstvo obrazovanja i nauke nije sklopilo posebne ugovore o podršci njihovom funkcioniranju i ostvarivanju radne sposobnosti | Naučnoistraživačke, istraživačko-razvojne i visokoškolske ustanove, naučna i naučnostručna društva, udruženja građana, fondacije, studentske organizacije i asocijacije, naučni radnici, istraživači i autori, komercijalni izdavači, printani i elektronski mediji | 350.000,00 |
| 2. | Podrška komercijalnim izdavačima sa područja Federacije BiH u izdavanju novije naučne literature |
| 3. | Podrška autorima koji nisu zaposleni na nekoj od javnih visokoškolskih i naučnih ustanova u izdavanju novije naučne, stručne i univerzitetske literature |
| 4. | Sufinansiranje istraživačkog rada, naučnog usavršavanja i studijskih boravaka u zemlji i inostranstvu, za kandidate koji nisu zaposleni na nekoj od javnih visokoškolskih i naučnih ustanova |
| 5. | Podrška projektima popularizacije nauke i promocije rezultata naučno-istraživačkog i istraživačko-razvojnog rada |

**1. Podrška radu naučnih i naučnostručnih društava, fondacija, te javnih naučnih ustanova s kojima Federalno ministarstvo obrazovanja i nauke nije sklopilo posebne ugovore o podršci njihovom funkcioniranju i ostvarivanju radne sposobnosti**

**Svrha programa**:

Podrška razvoju naučno-istraživačke i istraživačko-razvojne djelatnosti naučnih i naučnostručnih društava, fondacija, te javnih naučnih ustanova (osim univerziteta i njihovih organizacionih jedinica) s kojima Federalno ministarstvo obrazovanja i nauke nije sklopilo posebne ugovore o podršci njihovom funkcioniranju i ostvarivanju radne sposobnosti, kroz podršku organizaciji domaćih i međunarodnih naučnih skupova, te podršku štampanju naučnih knjiga i periodike (uz otkup dijela tiraža).

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

**1. a) *Podrška organizaciji domaćih i međunarodnih naučnih skupova:***

* Naučni i društveni značaj skupa;
* Naučna referentnost organizatora i učesnika skupa;
* Očekivani doprinos razvoju i širenju naučne misli i rezultata istraživanja;
* Mogućnost uspostavljanja trajnih veza i saradnje sa domaćim i stranim naučnim ustanovama i naučnim radnicima;
* Povezivanje sa naučnom dijasporom BiH;
* Tradicija naučne manifestacije i važnost tematike skupa;
* Detaljno obrazložen finansijski plan sa dokazima o visini troškova (ovjereni i potpisani predračuni i sl.).

**Napomena:** Javne naučne ustanove mogu kandidirati najviše 2, a naučna i naučno-stručna društva i fondacije najviše 1 projekat u okviru ovog programa. Sredstva u okviru ovog programa dodjeljivat će se u maksimalnom iznosu do 8.000,00 KM po projektu.

**1. b) *Štampanje naučnih časopisa, zbornika radova i sl.:***

* Redovnost izlaženja;
* Recenziranje radova i popis recenzenata;
* Postojanje domaće i međunarodne saradnje;
* Sastav uredništva časopisa i omjer prihvaćenih i odbijenih članaka;
* Dokaz da se časopis nalazi na spisku neke od referentnih međunarodnih baza naučnih časopisa, ili da je u proceduri upisa na listu referentnih časopisa, odnosno da je od izuzetnog značaja za određenu naučnu oblast u BiH;
* Relevantnost i referentnost naučne manifestacije sa koje se izdaje zbornik radova;
* Relevantnost i referentnost bibliografije za određenu naučnu oblast ili opće naučne tokove u BiH i svijetu;
* Detaljno obrazložen finansijski plan sa dokazima o visini troškova štampanja (ovjereni i potpisani predračuni i sl.).

**Napomena:** Javne naučne ustanove i naučna i naučno-stručna društva, te fondacije mogu kandidirati najviše 1 projekat u okviru ovog programa. Sredstva u okviru ovog programa dodjeljivat će se u maksimalnom iznosu do 2.000,00 KM po projektu.

**1. c) *Štampanje naučnih knjiga:***

* Detaljno obrazložen projekat;
* Najmanje dvije recenzije doktora nauka iz odgovarajuće naučne oblasti;
* Izdavački projekat u 2021. ili 2022. godini;
* Detaljno obrazložen finansijski plan sa dokazima o visini troškova štampanja (ovjereni i potpisani predračuni i sl.).

**Napomena:** Javne naučne ustanove mogu kandidirati najviše 2, a naučna i naučno-stručna društva i fondacije najviše 1 projekat u okviru ovog programa. Sredstva u okviru ovog programa dodjeljivat će se u maksimalnom iznosu do 2.500,00 KM po projektu.

**2. Podrška komercijalnim izdavačima sa područja Federacije BiH u izdavanju novije naučne literature**

**Svrha programa**:

Podrška razvoju izdavačke djelatnosti u oblasti nauke.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Detaljno obrazložen projekat;
* Najmanje dvije recenzije doktora nauka iz odgovarajuće naučne oblasti;
* Izdavački projekat u 2021. ili 2022. godini.

**Napomena:** Sredstva u okviru ovog programa dodjeljivat će se u maksimalnom ukupnom iznosu do 5.000,00 KM po izdavaču. Izdavač može kandidirati maksimalno 5 različitih naslova za otkup, od kojih najviše 2 mogu biti u formi rukopisa pripremljenih za štampu.

**3. Podrška autorima sa prebivalištem na području Federacije BiH, koji nisu zaposleni na nekoj od javnih visokoškolskih i naučnih ustanova u izdavanju novije naučne, stručne i univerzitetske literature**

**Svrha programa**:

Podrška autorima naučne literature i visokoškolskih udžbenika, podrška razvoju izdavačke djelatnosti u oblasti nauke.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Detaljno obrazložen projekat;
* Najmanje dvije recenzije doktora nauka iz odgovarajuće naučne oblasti;
* Izdavački projekat u 2021. ili 2022. godini;
* Dokaz o radnom statusu (potvrda ili uvjerenje o zaposlenju, odnosno nezaposlenosti aplikanta);
* U slučaju visokoškolskog udžbenika: mišljenje visokoškolske ustanove da se izdanje može koristiti kao univerzitetski udžbenik ili pomoćna literatura;
* Detaljno obrazložen finansijski plan sa dokazima o visini troškova štampanja (ovjereni i potpisani predračuni i sl.).

**Napomena:** Autori mogu kandidirati najviše 1 projekat u okviru ovog programa. Podrška projektu dodjeljivat će se u maksimalnom iznosu do 2.500,00 KM.

**4. Sufinansiranje istraživačkog rada, naučnog usavršavanja i studijskih boravaka u zemlji i inostranstvu, za kandidate sa prebivalištem na području Federacije BiH, koji nisu zaposleni na nekoj od javnih visokoškolskih i naučnih ustanova**

**Svrha programa**:

Podrška razvoju naučno-istraživačke i istraživačko-razvojne djelatnosti u Federaciji BiH, podrška obavljanju istraživačkog rada i naučnog usavršavanja.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Detaljno obrazložen projekat;
* Pozivno pismo ili saglasnost domaćina o prihvatanju kandidata (ako se istraživanje obavlja u nekoj od visokoškolskih ili naučnih ustanova);
* Dokaz (kopija rješenja o registraciji i sl.) da je ustanova u kojoj se planira obaviti istraživanje naučnog ili visokoobrazovnog karaktera (osim u slučaju kada se istraživanje obavlja na terenu);
* Detaljno obrazložen vremenski i finansijski plan istraživanja sa dokazima o visini troškova (ovjereni i potpisani predračuni i sl.);
* Dokaz da aplikant nije zaposlen u nekoj od javnih naučnih ili visokoškolskih ustanova.

**Napomena**: Prednost za dodjelu podrške imat će mladi istraživači (do 35 godina starosti), koji su studenti doktorskog studija ili kandidati za stjecanje naučnog stepena doktora nauka, o čemu se prilažu odgovarajući dokazi. Istraživači mogu kandidirati najviše 1 projekat u okviru ovog programa. Podrška projektu dodjeljivat će se u maksimalnom iznosu do 2.500,00 KM.

**5. Podrška projektima popularizacije nauke i promocije rezultata naučno-istraživačkog i istraživačko-razvojnog rada (koje realiziraju pravne osobe-naučne i visokoškolske ustanove, naučna i naučno-stručna društva, udruženja građana, fondacije, printani i elektronski mediji, te studentske organizacije i asocijacije)**

**Svrha programa**:

Podrška realizaciji projekata koji doprinose jačanju javne svijesti o ulozi i značaju nauke u ostvarivanju društvenog i privrednog prosperiteta i neophodnosti povećanja ulaganja u razvoj naučno-istraživačke i istraživačko-razvojne djelatnosti (organizacija i učešće na domaćim i međunarodnim manifestacijama i događajima naučno-popularnog karaktera; organizacija naučno-popularnih radionica, konferencija, likovnih ili literarnih konkursa i istraživačkih kampova za učenike i studente, te kreatore politika i donosioce odluka u oblasti nauke; izdavački i medijski projekti naučno-popularnog karaktera; obilježavanje jubileja u oblasti nauke).

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Detaljno obrazložen projekat sa preciznim definiranjem ciljne grupe (grupa), broja korisnika i očekivanim rezultatima;
* Detaljno obrazložen vremenski i finansijski plan projekta sa dokazima o visini troškova (ovjereni i potpisani predračuni i sl.).
* Detaljne informacije o aplikantu (ustanovi, udruženju, fondaciji, asocijaciji ili organizaciji), te kreatorima, voditeljima i realizatorima programa i njihovoj referentnosti u vezi sa pripremom i realizacijom projekta;
* Dokazi o ranije ostvarenim uspjesima, nagradama i priznanjima vezanim za realizaciju naučno-popularnih programa i projekata.

**Napomena:** Sredstva se mogu tražiti isključivo za realizaciju projektnih aktivnosti, a ne za honorare i druge naknade kreatora, voditelja, asistenata ili realizatora projekta, kao ni za troškove redovnog poslovanja aplikanta (režijski i materijalni troškovi, plaće i naknade zaposlenih i sl.). Aplicirati se može najviše za jedan projekat u okviru ovog programa (izuzev univerziteta, koji mogu aplicirati najviše sa 5 projekata).

1. **Podrška projektima vezanim za organizaciju i učešće na domaćim i međunarodnim manifestacijama i događajima naučno-popularnog karaktera, kao i organizaciju naučno-popularnih radionica, konferencija, likovnih ili literarnih konkursa i istraživačkih kampova za učenike i studente, te kreatore politika i donosioce odluka u oblasti nauke** dodjeljivat će se u maksimalnom iznosu do 7.000,00 KM. Naprijed navedeni projekti mogu uključivati i simbolične nagrade za učesnike radionica i konkursa, kao i realne troškove učešća na međunarodnim naučno-popularnim manifestacijama studenata i srednjoškolaca pozvanih od strane organizatora (troškovi putovanja i boravka).
2. **Podrška projektima vezanim za realizaciju izdavačkih projekata naučno-popularnog karaktera** dodjeljivat će se u maksimalnom iznosu do 2.000,00 KM, izuzev u slučaju izdavanja jubilarnih monografija posvećenih institucijama, pojedincima ili događajima u oblasti nauke, kada se mogu dodijeliti sredstva u maksimalnom iznosu do 4.000,00 KM.
3. **Projekti printanih i elektronskih medija naučno-popularnog karaktera** (koji uključuju realne troškove terenskog rada, odnosno putovanja i boravka van sjedišta aplikanta u cilju prikupljanja informacija i troškove korištenja opreme) finansirat će se u maksimalnom iznosu do 2.000,00 KM za jedan prilog ili emisiju sadržaja izvan redovne programske šeme, odnosno maksimalno do 5.000,00 KM za serijal od tri ili više priloga ili emisija.

Svi projekti koji budu odobreni u okviru ovog programa i realizirani nakon početka septembra 2022. godine smatrat će se integralnim dijelom programa obilježavanja ovogodišnjeg Dana nauke u Federaciji BiH, te su aplikanti kojima budu dodijeljena sredstva obavezni da to navedu u svojim promotivnim i drugim projektnim materijalima namjenjenim javnosti, kao i u medijskim istupima*.*

Finansijska sredstva za programe pod rednim brojevima 1, 2, 3, 4. i 5. dodjeljivat će odlukom federalnog ministra obrazovanja i nauke, na prijedlog posebno formirane komisije i Stručnog kolegija Ministarstva, odnosno na osnovu prispjelih prijava na javni poziv.

**6. PROGRAM RASPODJELE SREDSTAVA TRANSFERA ZA RAZVOJ INSTITUCIJA NAUKE I PODSTICAJ NIR OD ZNAČAJA ZA FEDERACIJU BIH U IZNOSU OD 913.000,00 KM**

|  |  |  |  |
| --- | --- | --- | --- |
| R.br. | Naziv programa | Korisnik sredstava | Visina sredstava |
| 1. | 1. Učešće u pripremi i izradi zakonskih i podzakonskih akata u oblasti nauke;
2. Uspostava baza podataka i drugih evidencija u oblasti nauke i tehnologija;
3. Skupovi u oblasti nauke i tehnologija, čiji je organizator, pokrovitelj ili partner FMON;
4. Izdavački projekti i promocija izdanja u oblasti nauke i tehnologija, čiji je izdavač ili suizdavač FMON;
5. Pokroviteljstvo nad manifestacijama u oblasti nauke;
6. Podrška istraživačkim i naučno-popularnim projektima, čiji je organizator ili partner FMON;
7. Obilježavanje Dana nauke u Federaciji BiH;
8. Dodjela federalnih nagrada za nauku;
9. Ocjenjivanje naučno-istraživačkih programa i projekata.
 | Naučno-istraživačke, istraživačko-razvojne i obrazovne ustanove, naučna i naučnostručna udruženja, Savjet za nauku, Nacionalna i univerzitetska biblioteka Bosne i Hercegovine, eksperti,stručni timovi i komisije, naučni radnici i istraživači | 913.000,00 |
| 2. | 1. Finansiranje projekta „Current Research Information System e-CRIS“, odnosno njegova implementacija, održavanje i ažuriranje na području Federacije BiH;
2. Finansiranje pretplate na međunarodne naučne baze podataka i referentne elektronske naučne časopise;
3. Nabavka enciklopedijskih, naučnih i stručnih izdanja za potrebe univerzitetskih biblioteka u Federaciji BiH
 |
| 3. | Priprema i izrada strateških dokumenata i akcionih planova u oblasti nauke, tehnologija i inovacija u Federaciji BiH |
| 4. | Međunarodna naučno-tehnološka saradnja bilateralnog karaktera |
| 5. | Naučno-istraživački i istraživačko-razvojni projekti u 2022. godini |

**Svrha programa**:**1-5**:

Podrška razvoju naučno-istraživačke i istraživačko-razvojne djelatnosti u Federaciji BiH, popularizacija naučno-istraživačkog i istraživačko-razvojnog rada, stvaranje pravnog, strateškog i finansijskog okvira za razvoj nauke, ostvarivanje multilateralne i bilateralne naučno-tehnološke saradnje, realizacija naučno-istraživačkih i istraživačko-razvojnih projekata koji predstavljaju izvor novih naučnih ideja i doprinose razvoju naučne misli, stvaranje i kontinuirano ažuriranje evidencija o naučnim institucijama, te naučnim radnicima, realiziranim projektima i rezultatima naučno-istraživačkog i istraživačko-razvojnog rada u Federaciji BiH u cilju povećanja njihove vidljivosti na domaćem i međunarodnom planu.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

**1.** Organizacija okruglih stolova, naučnih skupova, savjetovanja i javnih rasprava o stanju i perspektivama razvoja nauke u Federaciji. Pripreme za donošenje i izrada propisa o nauci, naučnoistraživačkoj djelatnosti i fondovima za nauku na svim nivoima. Ostvarivanje saradnje sa nadležnim državnim i drugim institucijama u cilju razmjene iskustava. Prikupljanje podataka i stvaranje baza podataka i evidencija u oblasti nauke i tehnologija. Davanje stručnih savjeta, preporuka i mišljenja u oblasti nauke i tehnologija. Izdavačka djelatnost i promocija izdanja FMON u oblasti nauke i tehnologija. Pokroviteljstvo nad manifestacijama u oblasti nauke. Podrška realizaciji projekata čiji je partner FMON. Realizacija aktivnosti u sferi popularizacije nauke i naučno-istraživačkog rada. Ocjenjivanje naučno-istraživačkih programa i projekata. Podrška učešću i nagrađivanje učenika i studenata za uspjehe na međunarodnim manifestacijama u oblasti nauke, tehnologije i inovacija. Realizacija programa i aktivnosti vezanih za obilježavanje Dana nauke u Federaciji BiH. Dodjela federalnih nagrada za nauku. Učešće u radu stručnih timova za pripremu iizradu pravnih propisa i evidencija u oblasti nauke i tehnologija i drugih komisija.

Finansijska sredstva se dodjeljuju na prijedlog Sektora za nauku i tehnologije, a na osnovu odluke federalnog ministra obrazovanja i nauke.

**2.** Na osnovu Ugovora između Federalnog ministarstva obrazovanja i nauke i Nacionalne i univerzitetske biblioteke BiH za 2022. godinu, koji se odnosi na implementaciju, održavanje i ažuriranje sistema *„Current Research Information System e-CRIS“.* Sredstva za nabavku enciklopedijskih, naučnih i stručnih izdanja (u maksimalnom iznosu do 25.000,00 KM) dodjelit će se odlukom federalnog ministra obrazovanja i nauke, a po zahtjevu Nacionalne i univerzitetske biblioteke BiH u funkciji matične biblioteke i na osnovu usaglašenog prijedloga za nabavku izdanja univerzitetskih biblioteka u Federaciji BiH i dostavljenog predračuna.

**3.** Priprema i izrada strateških dokumenata i akcionih planova u oblasti nauke, tehnologija i inovacija u Federaciji BiH. Finansijska sredstva se dodjeljuju na prijedlog Sektora za nauku i tehnologije, a na osnovu odluke federalnog ministra obrazovanja i nauke.

**4.** Međunarodna naučno-tehnološka saradnja bilateralnog karaktera

Podrška realizaciji obaveza na osnovu sporazuma o naučno-tehnološkoj saradnji u dijelu koji se odnosi na Federaciju BiH.

**5.** Naučnoistraživački i istraživačko-razvojni projekti u 2022. godini

Konkurs će se raspisati za finansiranje/sufinansiranje naučno-istraživačkih i istraživačko-razvojnih projekata koji predstavljaju izvor novih naučnih ideja i doprinose razvoju naučne misli, tj. fundamentalna i primjenjena istraživanja, kao i posebna istraživanja od interesa za Federaciju BiH.

Institucije koje podnose prijavu moraju raspolagati naučno-istraživačkim kadrom, naučno-istraživačkom infrastrukturom i opremom koja omogućava realizaciju programa istraživanja i postizanje utvrđenih ciljeva.

Ocjenu naučnog sadržaja podnijetih prijava u pogledu originalnosti, aktuelnosti, kvaliteta predloženih istraživanja, vrijednosti i primjenjivosti očekivanih rezultata, podobnosti podnosioca prijave i odgovornog istraživača, rokova, ukupne cijene projekata izvršit će Savjet za nauku.

Odgovorni istraživač mora biti naučni radnik sa naučnim stepenom doktora nauka iz naučne oblasti u koju spada projekat.

Finansijska podrška za program pod rednim brojem 5. će se dodjeljivati odlukom federalnog ministra obrazovanja i nauke, a u skladu sa kriterijima Konkursa za finansiranje/sufinansiranje naučno-istraživačkih i istraživačko-razvojnih projekata od značaja za Federaciju u 2022. godini i na osnovu prijedloga Savjeta za nauku Federalnog ministarstva obrazovanja i nauke.

**7. PROGRAM RASPODJELE SREDSTAVA TRANSFERA ZA INSTITUCIJE NAUKE I KULTURE OD ZNAČAJA ZA BIH U IZNOSU OD 800.000,00 KM**

|  |  |  |  |
| --- | --- | --- | --- |
| R.br. | Naziv programa | Korisnik sredstava | Visina sredstava |
| 1. | Podrška programima i projektima Nacionalne i univerzitetske biblioteke Bosne i Hercegovine, kojima se osigurava kontinuitet rada i održavanje djelatnosti na dostignutom nivou | Nacionalna i univerzitetska biblioteka BiH | 430.000,00 |
| 2. | Podrška programima i projektima Zemaljskog muzeja Bosne i Hercegovine, kojima se osigurava kontinuitet rada i održavanje djelatnosti na dostignutom nivou | Zemaljski muzej Bosne i Hercegovine | 205.000,00 |
| 3.  | Podrška programima i projektima JU Kinoteka Bosne i Hercegovine, kojima se osigurava kontinuitet rada i održavanje djelatnosti na dostignutom nivou | JU Kinoteka Bosne i Hercegovine | 55.000,00 |
| 4.  | Podrška programima i projektima Biblioteke za slijepa i slabovidna lica u Bosni i Hercegovini, kojima se osigurava kontinuitet rada i održavanje djelatnosti na dostignutom nivou | Biblioteka za slijepa i slabovidna lica u Bosni i Hercegovini | 60.000,00 |
| 5.  | Podrška Akademiji nauka i umjetnosti Bosne i Hercegovine u realizaciji projekta izrade Studije izvodljivosti za izradu Opće enciklopedije Bosne i Hercegovine | **Akademija nauka i umjetnosti** Bosne i Hercegovine | 50.000,00 |

**Svrha programa:**

Podrška institucijama nauke i kulture od značaja za Bosnu i Hercegovinu, kroz podršku programima i projektima naučnog karaktera kojima se osigurava kontinuitet njihovog rada i održavanje djelatnosti na dostignutom nivou.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Naučni i društveni značaj institucije vezan za cijeli prostor Bosne i Hercegovine;
* Kontinuitet rada, tradicijska osnova i naučna referentnost institucije;
* Postignuti rezultati institucije na državnom i međunarodnom nivou u prethodnom periodu;
* Mogućnost uspostavljanja trajnih veza i saradnje sa domaćim i stranim naučnim ustanovama i naučnim radnicima;
* Plan programskih aktivnosti institucije u narednom periodu, koje će imati dugoročni učinak na oblast nauke od značaja za BiH, odnosno očekivani doprinos razvoju i širenju naučne misli i naučnih istraživanja.
* Federalno ministarstvo obrazovanja i nauke će sa korisnikom sredstava potpisati poseban ugovor o realizaciji dodijeljenih sredstava, kojim će se regulirati način i rokovi utroška sredstava i izvještavanje;
* Ukoliko korisnik sredstava u ugovorenom roku, potpuno ili djelimično, ne realizuje dodijeljena sredstva, izvršit će povrat neutrošenih sredstava uplatom na Depozitni račun Budžeta Federacije.

Sredstva za programe pod rednim brojevima 1-4 se dodjeljuju za sufinansiranje troškova bruto plata i naknada troškova zaposlenih te ostalih materijalnih troškova institucija, koji čine sastavni dio troškova realizacije planiranih projektnih aktivnosti. Sredstva za program pod rednim brojem 5. dodjeljuju se u svrhu sufinansiranja troškova realizacije projekta izrade Studije izvodljivosti za izradu Opće enciklopedije Bosne i Hercegovine.

Finansijska sredstva za program pod rednim brojevima 1-5 dodjeljivat će se odlukom federalnog ministra obrazovanja i nauke.

**8. PROGRAM RASPODJELE SREDSTAVA TRANSFERA ZA INSTITUCIJE NAUKE I KULTURE OD ZNAČAJA ZA FEDERACIJU BIH - HRVATSKA AKADEMIJA ZA ZNANOST I UMJETNOST BIH U IZNOSU OD 100.000,00 KM**

|  |  |  |  |
| --- | --- | --- | --- |
| R.br. | Naziv programa | Korisnik sredstava | Visina sredstava |
| 1. | Podrška programima i projektima **Hrvatske akademije za znanost i umjetnost BiH**, kojom se osigurava kontinuitet rada i održavanje djelatnosti na dostignutom nivou | **Hrvatska akademija za znanost i umjetnost BiH** | 100.000,00 |

**Svrha programa:**

Podrška Hrvatskoj akademiji za znanost i umjetnost BiH, kroz podršku realizaciji programa i projekata naučnog karaktera kojima se osigurava kontinuitet njihovog rada i održavanje djelatnosti na dostignutom nivou.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Plan programskih aktivnosti institucije u narednom periodu, koje će imati dugoročni učinak na oblast nauke od značaja za Federaciju BiH, odnosno očekivani doprinos razvoju i širenju naučne misli i rezultata naučnih istraživanja;
* Federalno ministarstvo obrazovanja i nauke će sa korisnikom sredstava potpisati poseban ugovor o realizaciji dodijeljenih sredstava, kojim će se regulirati način i rokovi utroška sredstava i izvještavanje;
* Ukoliko korisnik sredstava u ugovorenom roku, potpuno ili djelimično, ne realizuje dodijeljena sredstva, izvršit će povrat neutrošenih sredstava uplatom na Depozitni račun Budžeta Federacije BiH.

Finansijska sredstva za program pod rednim brojem 1. dodjeljivat će se odlukom federalnog ministra obrazovanja i nauke.

**9. PROGRAM RASPODJELE SREDSTAVA TRANSFERA ZA INSTITUCIJE NAUKE I KULTURE OD ZNAČAJA ZA FEDERACIJU BIH - AKADEMIJA NAUKA I UMJETNOSTI BIH U IZNOSU OD 100.000,00 KM**

|  |  |  |  |
| --- | --- | --- | --- |
| R.br. | Naziv programa | Korisnik sredstava | Visina sredstava |
| 1. | Podrška programima i projektima **Akademije nauka i umjetnosti BiH**, kojom se osigurava kontinuitet rada i održavanje djelatnosti na dostignutom nivou | **Akademija nauka i umjetnosti BiH** | 100.000,00 |

**Svrha programa:**

Podrška Akademiji nauka i umjetnosti BiH, kroz podršku realizaciji programa i projekata naučnog karaktera kojima se osigurava kontinuitet njihovog rada i održavanje djelatnosti na dostignutom nivou.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Plan programskih aktivnosti institucije u narednom periodu, koje će imati dugoročni učinak na oblast nauke od značaja za Federaciju BiH, odnosno očekivani doprinos razvoju i širenju naučne misli i rezultata naučnih istraživanja;
* Federalno ministarstvo obrazovanja i nauke će sa korisnikom sredstava potpisati poseban ugovor o realizaciji dodijeljenih sredstava, kojim će se regulirati način i rokovi utroška sredstava i izvještavanje;
* Ukoliko korisnik sredstava u ugovorenom roku, potpuno ili djelimično, ne realizuje dodijeljena sredstva izvršit će povrat neutrošenih sredstava uplatom na Depozitni račun Budžeta Federacije BiH.

Finansijska sredstva za program pod rednim brojem 1. dodjeljivat će se odlukom federalnog ministra obrazovanja i nauke.

**10. PROGRAM RASPODJELE SREDSTAVA TRANSFERA ZA INSTITUCIJE NAUKE I KULTURE OD ZNAČAJA ZA FEDERACIJU BIH - BOŠNJAČKA AKADEMIJA NAUKA I UMJETNOSTI U IZNOSU OD 100.000,00 KM**

|  |  |  |  |
| --- | --- | --- | --- |
| R.br. | Naziv programa | Korisnik sredstava | Visina sredstava |
| 10. | Podrška programima i projektima **Bošnjačke akademije nauka i umjetnosti** , kojom se osigurava kontinuitet rada i održavanje djelatnosti na dostignutom nivou | **Bošnjačka akademija nauka i umjetnosti** | 100.000,00 |

**Svrha programa:**

Podrška Bošnjačkoj akademiji nauka i umjetnosti, kroz podršku realizaciji programa i projekata naučnog karaktera kojima se osigurava kontinuitet njihovog rada i održavanje djelatnosti na dostignutom nivou.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Plan programskih aktivnosti institucije u narednom periodu, koje će imati dugoročni učinak na oblast nauke od značaja za Federaciju BiH, odnosno očekivani doprinos razvoju i širenju naučne misli i rezultata naučnih istraživanja;
* Federalno ministarstvo obrazovanja i nauke će sa korisnikom sredstava potpisati poseban ugovor o realizaciji dodijeljenih sredstava, kojim će se regulirati način i rokovi utroška sredstava i izvještavanje;
* Ukoliko korisnik sredstava u ugovorenom roku, potpuno ili djelimično, ne realizuje dodijeljena sredstva izvršit će povrat neutrošenih sredstava uplatom na Depozitni račun Budžeta Federacije BiH.

Finansijska sredstva za program pod rednim brojem 1. dodjeljivat će se odlukom federalnog ministra obrazovanja i nauke.

**11. PROGRAM RASPODJELE SREDSTAVA TRANSFERA ZA FONDACIJU ZA MOBILNOST STUDENATA I NASTAVNIKA U IZNOSU OD 150.000,00 KM**

|  |  |  |  |
| --- | --- | --- | --- |
| R.br. | Naziv programa | Korisnik sredstava | Visina sredstava |
| 1. | Sufinansiranje Fondacije za mobilnost studenata i nastavnika Federacije BiH | Fondacija za mobilnost studenata i nastavnika Federacije BiH | 150.000,00 |

**Svrha programa:**

Poboljšanje kvaliteta visokog obrazovanja i približavanje Evropskom prostoru visokog obrazovanja kroz podršku projektima međunarodne razmjene i mobilnosti studenata i nastavnika.

**Izvori sredstava:**

Budžet Federacije Bosne i Hercegovine za 2022. godinu („Službene novine Federacije BiH“, broj 25/22).

**Kriteriji za raspodjelu sredstava:**

* Sredstva se dodjeljuju na osnovu Odluke Vlade Federacije BiH o osnivanju Fondacije za mobilnost studenata i nastavnika Federacije Bosne i Hercegovine, V.broj: 611/2017, donesene 27. 4. 2016. godine („Službene novine Federacije BiH“, broj 34/17);
* Sredstva doznačena Fondaciji za mobilnost studenata i nastavnika Federacije Bosne i Hercegovine (u daljem tekstu: Fondacije) trebaju omogućiti podršku realizaciji ciljeva utvrđenih Odlukom o osnivanju;
* Fondacija će dodjeljivati sredstva prvenstveno na osnovu lista CEEPUS razmjene dostavljenih od strane Ministarstva civilnih poslova BiH te drugih programa utvrđenih Programom rada za 2022. godinu;
* Fondacija, odnosno njen Upravni odbor, dužna je donijeti program rada i finansijski plan za 2022. godinu, na koji saglasnost daje Vlada Federacije BiH;
* Nadzor nad korištenjem i raspodjelom sredstava Fonda vrše Federalno ministarstvo obrazovanja i nauke i Federalno ministarstvo finansija.

**12. NAČIN I ROKOVI IZVJEŠTAVANJA KRAJNJIH KORISNIKA SREDSTAVA TEKUĆIH TRANSFERA UTVRĐENIH BUDŽETOM FEDERACIJE BOSNE I HERCEGOVINE ZA 2022. GODINU**

12.1. Sa korisnicima sredstava, zavisno od karaktera programa ili projekta, federalni ministar obrazovanja i nauke će potpisati posebne ugovore o realizaciji dodijeljenih sredstava, kojim će se regulirati način i rokovi utroška sredstava i izvještavanje.

12.2. Izuzetno, Federalno ministarstvo obrazovanja i nauke može, na osnovu opravdanog zahtjeva korisnika, produžiti rok realizacije pojedinog projekta, koji je određen u ugovoru.

12.3. U slučaju da Federalno ministarstvo obrazovanja i nauke odobri produženje roka realizacije jednog ili više projekata, sa korisnikom sredstava bit će sklopljen aneks na ugovor.

12.4. Korisnik sredstava tekućih transfera obavezan je dodijeljena sredstva utrošiti namjenski i u roku propisanom ugovorom iz stava 12.1. tačke I ove odluke, te podnijeti izvještaj o namjenskom utrošku sredstava i ostvarenim efektima ulaganja u roku od 15 dana od dana realizacije sredstava.

12.5. Rok za realizaciju dodijeljenih sredstava tekućih transfera, u pravilu teče od dana uplate sredstava na račun korisnika sredstava.

12.6. Finansijski dio izvještaja mora sadržavati obavezno sljedeće podatke, sa priloženim dokumentima: ukupno ostvareni prihodi za realizaciju projekta sa iznosima za učešće svih sufinansijera, uključujući i vlastito učešće te evidencija ostvarenih troškova vezanih za realizaciju projekta s kopijama vjerodostojnih finansijsko-računovodstvenih i ostalih dokumenata na osnovu kojih su izvršena plaćanja.

12.7. Federalno ministarstvo obrazovanja i nauke će pratiti namjenski utrošak sredstava iz tačke I ove odluke.

12.8. Ukoliko korisnik sredstava ne dostavi izvještaj o utrošku sredstava ili se utvrdi da je sredstva, u cjelosti ili djelimično, utrošio nenamjenski, isti je dužan izvršiti povrat nenamjenski utrošenih sredstava na JRT.

12.9. Nadzor nad namjenskim utroškom sredstava tekućih transfera dodijeljenih za finansiranje/sufinansiranje naučno-istraživačkih i istraživačko-razvojnih projekata vršit će Savjet za nauku i Federalno ministarstvo obrazovanja i nauke. Finansijski izvještaj o realizaciji naučno-istraživačkog i istraživačko-razvojnog projekta sa računovodstveno-finansijskog aspekta pripremit će Federalno ministarstvo obrazovanja i nauke. Izvještaj o realizaciji programa istraživanja i postizanju utvrđenih ciljeva, odnosno ocjena naučnog sadržaja izvršenog istraživanja u pogledu originalnosti, aktuelnosti, kvalitet istraživanja, vrijednosti dobivenih rezultata naučno-istraživačkog i istraživačko-razvojnog projekata pripremit će Savjet za nauku Federalnog ministarstva obrazovanja i nauke.

**II**

Sredstva utvrđena u Programu iz tačke I ove odluke raspoređivat će se prema kriterijima za raspodjelu sredstava po tekućim transferima utvrđenim za svaki program posebno.

**III**

Za svaki izdatak iz tekućeg transfera, federalni ministar obrazovanja i nauke donosi odluku na način kako je to propisano u tački I ove odluke.

**IV**

Federalno ministarstvo obrazovanja i nauke će podnositi izvještaje o utrošenim sredstvima Federalnom ministarstvu finansija, u skladu sa Zakonom o izvršavanju Budžeta Federacije Bosne i Hercegovine za 2022. godinu.

**V**

Ova odluka stupa na snagu narednog dana od dana objavljivanja u „Službenim novinama Federacije BiH''.

Broj: 780/22
Sarajevo, 26.5. 2022. godine

|  |
| --- |
| **P R E M I J E R**  **Fadil Novalić, s.r.** |